ai4bharat/Pralekha huggingface dataset:
وزارت خزانہ
حکومت بینکنگ کے شعبے کو ریپو ریٹ میں کمی کے فائدے کی منتقلی کی نگرانی کررہی ہے اور بھارت کی ترقی کی داستان تحریر کرنے میں صنعت کاروں کی کوششوں کو تسلیم کرتی ہے: پی ایچ ڈی چیمبر کے ساتھ ایک ورچوول میٹنگ میں وزیر خزانہ
نئی دہلی، 19 جون 2020، خزانے اور کارپوریٹ امور کی مرکزی وزیر محترمہ نرملا سیتا رمن نے پی ایچ ڈی چیمبر آف کامرس اینڈ انڈسٹری کی منیجنگ کمیٹی کے ارکان سے ویڈیو کانفرنس کے ذریعہ بات چیت کرتے ہوئے آج کہا کہ حکومت نے صنعت کاروں کی اہمیت کو ہمیشہ تسلیم کیا ہے کیونکہ وہ روزگار کے مواقع پیدا کرتے ہیں اور ملک میں سماج اقتصادی ترقی کو فروغ دینے کے لئے وسائل کا بہترین استعمال کرتے ہیں۔
وزیر خزانہ نے اس بات کا اعتراف کیا کہ وزیراعظم نے ہمیشہ ایم ایس ایم ای کو مدد فراہم کرائی اور ان کو تسلیم کیا ہے۔ محترمہ سیتا رمن نے کہا کہ ہم بینکوں کے مشورے سے صورتحال کی نگرانی کررہے ہیں تاکہ حکومت کے اعلان کے مطابق راحت کے اقدامات پر خصوصی طور پر سود کی شرحوں میں کمی کے سلسلے میں صارفین کو ریپو ریٹ کی کمی کی منتقلی کے معاملے موثر طریقے سے عمل کیا جاسکے۔
وزیر خزانہ نے کہا کہ تجارت اور صنعت میں عالمی وبا کووڈ۔ 19 کے برے اثرات کو کم کرنے کے لئے کاروبار کے واسطے تین لاکھ کروڑ روپے کے بلا ضمانتی قرض کی فراہمی کے تحت قرض کی تقسیم کے کاموں ہم قریب سےنگرانی کررہے ہیں۔
وزیر خزانہ نے کہا کہ حکومت نے ہمیشہ صنعت کو درپیش چیلنجوں کو حل کرنے اور کاروبار کرنے میں آسانی کو فروغ دینے پر خصوصی زور کے ساتھ کم سے کم حکومت اور زیادہ سے زیادہ حکمرانی پر توجہ مرکوز کی ہے۔
پی ایچ ڈی چیمبر آف کامرس اینڈ انڈسٹری کے صدر ڈاکٹر ڈی کے اگروال نے حکومت کے ذریعہ اعلان شدہ اہم اصلاحات کی تعریف کرتے ہوئے اپنے استقبالیہ خطاب میں کہا کہ 20.97 لاکھ کروڑ کا تحریکی پیکج بہت جامع خاطر خواہ اور دنیا میں دیگر ممالک کے ذریعہ فراہم کرائے جانے والے پیکجوں میں ایک بڑا پیکج ہے۔
ڈاکٹر ڈی کے اگروال نے مشورہ دیا کہ بینکروں کے ذہنوں سے خوف دور کرنے کے لئے بینکنگ کے شعبے کے لئے حکومت کی جانب سے ایک رسمی کمیونی کیشن کیا جائے تاکہ بینک افسران تجارت اور صنعت کے لئے بلا خوف قرضوں کی منظوری اور تقسیم کا کام کرسکیں۔
وزیرخزانہ نے پی ایچ ڈی سی سی آئی کی تشویشات کا بہت اطمینان سے ازالہ کیا اور معیشت، تجارت اور صنعت کے مختلف پہلوؤں کے بارے میں پی ایچ ڈی چیمبر کے مشوروں کو نوٹ کیا ۔ بات چیت کے اجلاس میں شرکت کرنے والے دیگر معززین میں وزارت خزانہ کے ریوینیو کے محکمے کے سکریٹری  اجے بھوشن پانڈے، مالیاتی خدمات کے محکمے کے سکریٹری جناب دیباشیش پانڈے، کارپوریٹ امور کی وزارت کے سکریٹری جناب راجیش ورما، اقتصادی امور کے محکمے کے چیف اکنومک ایڈوائزر ڈاکٹر کرشنا مورتی سبرا منیم ، پی ایچ ڈی چیمبر کے سینئر نائب صدر جناب سنجے اگروال، پی ایچ ڈی چیمبر کے نائب صدر جناب پردیپ ملتانی، پی ایچ ڈی چمبر کے سکریٹری جنرل جناب سوربھ سانیال اور پی ایچ ڈی چیمبر کے سابق صدر اور منیجنگ کمیٹی کے ارکان شامل ہیں۔
۔۔۔۔۔۔۔۔۔۔۔
م ن۔ ا گ۔ن ا۔

U-3396
(Visitor Counter : 119
صحت اور خاندانی بہبود کی وزارت
وزیر اعظم نے کووڈ-19 کی صورتحال اور کووڈ-19 ویکسین کے لئے تیاریوں کا جائزہ لیا
ویکسین دینے کی مہم آنے والے تہواروں بشمول لوہڑی، مکرسنکرانتی، پونگل،ماگھ بیہو وغیرہ گزرجانے کے بعد 16 جنوری 2021 سے شروع کی جائے گی
طبی نگہداشت کے کارکنان اور صف اوّل کے کارکنوں کو ترجیح دی جائے گی جن کی تعداد اندازاً 3 کروڑ ہے
اس کے بعد 50 برس کی عمر سے زیادہ والوں اور پچاس برس کی عمر سے نیچے والے دیگر بیماریوں میں مبتلا افراد کو ویکسین دی جائے گی جن کی تعداد تقریباً 27 کروڑ ہے
نئی دہلی 9 جنوری 2021:وزیر اعظم نے ملک میں کووڈ-19 کی صورتحال اور کووڈ-19 ویکسین دینے کے سلسلے میں ریاستوں اور مرکزی انتظام والے علاقوںمیں تیاریوں کا جائزہ لینے کے لئے آج اعلیٰ سطح کی میٹنگ کی سربراہی کی۔ میٹنگ میں کابینہ سکریٹری، وزیر اعظم کے پرنسپل سکریٹری، ہیلتھ سکریٹری اور دیگر متعلقہ اعلیٰ افسران شامل ہوئے۔
وزیر اعظم نے کووڈ-19 کے بندوبست کے متعدد پہلوؤں کا احاطہ کرتے ہوئے صورتحال کا جائزہ لیا۔ دو ویکسین کے ایمرجنسی استعمال کا اختیار اور فوری منظوری دینے کو قومی انضباطی ادارے نے اجازت دی ہے۔
معزز وزیر اعظم کو مستقبل قریب میں ویکسین کے آغاز کے لئے ریاستی اور یوٹی سرکاروں کی تیاریوں کی صورتحال سے بھی آگاہ کیا گیا۔ ویکسین کے عمل میں عوامی شمولیت  انتخابات کے تجربے کو کام میں لانے، لازمی ٹیکہ کاری پروگرامکے اصولوں پر مبنی ہے۔ جن پہلوؤں پر توجہ مرکوز کی گئی ہے ان میں موجودہ صحت نگہداشت خدمات خاص طور سے قومی پروگرام اور ابتدائی صحت نگہداشت کو کوئی زک نہیں پہنچائی جائے گی ۔ نہ کسی سائنسی اور انضباطی اصولوں کو متاثر کیا جائے گااور یہ کہ ٹکنالوجی پر مبنی ضابطہ بند اور بلارکاوٹ عملدرآمد کیا جائے گا۔
کووڈ-19 ویکسین دینے کا عمل شروع ہونے پر صحت نگہداشت کارکنوں اور صف اوّل کے کارکنوں کو ترجیح دی جائے گی جن کی تعداد اندازاً 3 کروڑ ہے۔ اس کے بعد ان کا نمبر آئے گا جن کی عمر پچاس برس سے اوپر ہے اور پچاس برس سے کم عمر کے وہ لوگ جن کو کوئی دیگر بیماری بھی لاحق ہے۔ ایسے لوگوں کی تعداد اندازاً 27 کروڑ ہے۔
وزیر اعظم کو کو-ون ویکسین ڈیلیوری بندوبست کے نظام سے بھی آگا ہ کرایا گیا۔ منفرد ڈیجیٹل پلیٹ فارم پر ویکسین کے ذخیرے کی اصل صورتحال ، ان کے اسٹوریج کی درجۂ حرارت اور کووڈ-19 ویکسین کے مستفیدین کی انفرادی جانکاری دستیاب ہوگی۔ یہ پلیٹ فارم ہر سطح کے پروگرام منتظمین کو پہلے سے رجسٹرڈ مستفدین کو خودکار طریقے سے سیشن الاٹمنٹ، ان کی تصدیق اور ویکسین شیڈیول کامیابی سے مکمل ہوجانے پر ڈیجیٹل سرٹیفکیٹ کے اجراء میں مدد فراہم کرے گا۔ 79 لاکھ سے زیادہ مستفدین اس پلیٹ فارم پر خود کو رجسٹرڈ کراچکے ہیں۔
ویکسین کی مہم میں ویکسین دینے والا اور ویکسین منتظمین دونوں اہم ستون ہیں۔ لہذا ان کو مکمل تربیت فراہم کی گئی ہے۔ ٹرینرز کی ملک گیر ٹریننگ کے دوران 2360 شرکاء کو تربیت دی گئی جن میں ٹیکہ کاری کے ریاستی افسران، کولڈ چین افسران، IEC افسران، ترقیاتی ساجھیداری وغیرہ شامل ہیں۔ 61 ہزار پروگرام منیجروں، 2 لاکھ ویکسین دینے والوں اور 3.7 لاکھ دیگر ویکسینیشن ٹیم ارکان کو اب تک ٹریننگ دی جاچکی ہے۔
وزیر اعظم کو ملک بھر میں تین دور کی ویکسین مشق کے بارے میں بھی بتایا گیا۔ تیسری مشق کل ہوئی جس میں 33 ریاستوں اور یوٹی کے 615 اضلاع کے 4895 سیشن مراکز کا احاطہ کیا گیا۔
تفصیل جائزے کے بعد یہ فیصلہ کیا گیا ہے کہ آنے والے تہواروں بشمول لوہڑی، مکرسنکرانتی، پونگل، ماگھ بیہو وغیرہ کے پیش نظر کووڈ-19 ویکسینیشن دینے کا آغاز 16 جنوری 2021 سے کیا جائے گا۔۔
بندرگاہوں، جہاز رانی اور آبی راستوں کی وزارت
نوتزئین شدہ برطانیہ میں بناہوا منفرد نوعیت کا پیڈل اسٹیمر جوورثہ جاتی قدروقیمت کاحامل بھی ہے ، اسے ایس ایم پی کولکاتہ میں کارپوریٹ اورتفریحی سہولتوں کے ساتھ جلد ہی عوام الناس کے لئے کھول دیاجائے گا
1944میں برطانیہ کی ڈمبارٹن گودی میں تعمیر ہوئے لگ بھگ 62میٹرطویل اور9.2میٹرچوڑے ‘‘پی ایس بھوپال ’’ نامی پیڈل اسٹیمر کا شیاماپرساد مکرجی بندرگاہ –کولکاتہ  کے نمبر 22کے پی ڈی کے مقام پر تربیتی جہاز کے طورپر استعمال کیاجارہاتھا ۔ سال 2019 میں ٹریننگ انسٹی ٹیوٹ کے ساتھ پٹے کے سمجھوتے کی مدت پوری ہوجانے کے بعد، ایس ایم پی کولکاتہ ، اس جہاز کی تزیئین کاری کرناچاہتاتھا ۔ ایس پی ایم کولکاتہ کے چیئرمین جناب ونیت کمار نے بتایاکہ کہ ورثہ جاتی قدروقیمت کے حامل اس جہاز کو عوام الناس کے لئے کھول دینے کی غرض سے ایسا کرنے کا منصوبہ تھا اوراس کے مطابق ایس ایم پی کولکاتہ نے اس بحری جہاز کو طویل مدتی پٹے پرحاصل کیا جو کہ اس وقت بہت خراب حالت میں تھا ۔
طویل مدت کے لئے پٹے پرحاصل کرنے کا عمل ، کھلے ٹینڈر کے ذریعہ انجام دیاگیااور اس کے ساتھ یہ مشروط تھا کہ یہ بحری جہاز پٹے کی پوری مدت کے دوران ایس ایم پی کولکاتہ کی ملکیت رہے گا۔
پٹے کی شرائط کے مطابق ، ‘‘پی ایس بھوپال ’’دریاکے کناروں سے متصل حصے میں رہے گااور یہ خود اپنی تیارکی ہوئی بجلی سے چلے گا۔ اس بحری جہاز پر نمائش کی جگہ ہوگی جب کہ ایک ریستوراں اورایک چھوٹے اجتماع کےلئے بھی جگہ مختص ہوگی ۔
مذکورہ بحری جہاز ، تکمیل کے مراحل میں ہے اور جہازپرسوار مسافروں کی حفاظت کو یقینی بنانے کے غرض سے دریامیں چند آزمائشیں بھی کی گئی ہیں ۔
ایس ایم پی کولکاتہ کے چیئرمین جناب ونیت کمارکے مطابق ، ایس ایم پی کولکاتہ کا ، بھارتی برصغیرمیں ، اپنی نوعیت کے اس پہلے جہاز ، جس کی حال میں تزئین کاری کی گئی ہے ، کا جلد ہی افتتاح کرنے کا ارادہ ہے ۔
حالانکہ اس وقت پیڈل ، فعال نہیں ہے ، بحری جہاز کے اصل ڈھانچہ میں کوئی تبدیلی نہیں کی گئی ہے اور اس میں نئے خاص انجن نصب کئے گئے ہیں تاکہ بحری جہاز مسافروں کو لے کر یہ جہاز دریا میں چل سکے اورمسافروں میں 1944میں تعمیر شدہ اس بحری جہاز پرسفر کا حقیقی احساس پیداہوسکے ۔
سائنس اور ٹیکنالوجی کی وزارت
آئی این ایس ٹی کے سائنسدانوں واضح روشنی میں کیڑوں کی جراثیم کشی کے سمت میں کم لاگت والا دھات سے پاک نینو میٹریل ڈھونڈھا
ان نینو میٹریلز میں بڑھی ہوئی جراثیم کش سرگرمی ہوتی ہے۔
موجودہ صورتحال کی مطابق کو دیکھتے ہوئے ، اس ٹیکنالوجی کا انٹی وائرل صلاحیت کارکردگی کے لیے بھی تجربا کیا جائے گا۔
 میں سائنس دانوں نے ویزیبل /واضح روشنی میں جراثیم کی جراثیم کشی کے لیے ایک کم لاگت والے دھات سے پاک نینو مادہ میٹرئل پر ڈھونڈا ہے ، جو چاندی اور دیگر دھات پر مبنی سامان کا متبادل ہو سکتا ہے۔
آئی این ایس ٹی میں ڈاکٹر عملہ کنن کیلاسم کے گروپ نے ڈاکٹر آصف خان سائنس کی بیماریوں کے ماہر ہیں ، کے تعاون سے بین الاقوامی جریدے ’کاربن‘ میں شائع اپنے حالیہ مطالعہ میں ، ویزبل روشنے سے چلنے والے جراثیم کو روکنے کے لیے کاربن نائٹ رائٹ کو کوانٹم  کا تجربہ کیا ہے اور پستانی خلیوں کے ساتھ بائیو کمپیٹیبل  ہونے کے ساتھ ساتھ اسے موثر پایا ہے۔ اس ٹیم نے مشورہ دیا ہے کہ دھات/ غیر دھات سیمی کنڈکٹروں اور مہنگای چاندی کے لیے ایک قابل عمل اینٹی بیکٹیریل متبادل ہوگا۔ جو اس کی لاگت  موثر بناتا ہے۔
آئی این ایس ٹی کی ٹیم کے مطابق یہ نینو میٹریلز بائیو جنک سرمرمی میں اضافہ کرتے ہیں، جس کہ وجہ یہ ہے کہ جی سی این قیو ڈی کا بڑا سطح علاقہ پوری شعاعوں اور ویزیبل دونوں میدانوں میں زیادہ رد عمل والے مقامات اور روشنی سے متعلق جزب کرنے کی صلاحیت رکھتا ہے۔ جی سی این قیو ڈی میں قابل ردعمل آکسیجن نوع  پیدا کرنے کی صلاحیت ہے۔ آر او ایس تیزی سے تعمل کرتا ہے اور فوری طور پر دستیاب بڑھے حیاتیاتی آیٹم  یا  کو نقصان پہنچاتا ہے۔ جیسے کی سیل کی جھلی یا خلیوں کی سطح پر موجود لپٹ یا خلیوں کی سطح پر موجود پروٹین ، ان جراثیم کو بے کار اثر کرنے کی سمت میں نقصان پہنچاتا ہے۔ غیر فعال کرنے کے نظام کسی خاص جراثیم کے لیے غیر مخصوص ہے، کیونکہ لپیڈ اور پروٹین مائیکرو بیل دنیا کے باشندوں اہم جز ہیں۔
یہ سائنس داں ایسے راستے تلاش کر رہے ہیں ، جن سے ڈوپ یا اَن ڈوپ کئے ہوئے کاربن نائٹرائیڈ پر مبنی میٹریل کو کپڑوں والی بناوٹ کے ساتھ مالایا جا سکے جو جراثیم کش سرگرمیوں کے لیے زیادہ سے زیادہ نمی اور درج حرارت کے تحت مسلسل رد عمل کرنے والی آکسیجن نوع  کو پیدا کر سکیں۔
انہوں نے بتایا کہ چھینکنے کے دوران پیدا شدہ ایروسول کی بوندوں میں کافی نمی ہوتی ہے۔ جو ان بوندوں میں موجود کسی بھی انفیکشن ایجنٹوں کے آر او ایس کو جراثیم سے پاک کرنے میں مدد کر سکتا ہے۔ جب کہ وہ ایک بارسورج کی روشنی یا محیط سفید روشنی کے تحت نینو میٹریل کو سلے ہوئے کپڑے کے تانے بانے کے ساتھ رابطے میں آئے ۔ اس موجودہ مطالعہ میں ایک عام ٹیبل لیمپ کا استعمال کیا گیا ہے، جو ایک صاف دن میں سورج کی روشنی جلتی روشی فراہم کرتا ہے۔
عام الٹرا وائلٹ ثالثی پاک جراثیم کش کے مقابلے میں ویزبل روشنی پر انحصار بھی فائدے مند ہے۔ کیونکہ اس میں پوری لائٹ ایمیٹنگ والے آلات سے احتیاط کے ساتھ کام لینے کی ضرورت ہوتی ہے۔ موجودہ منظر نامے میں اینٹی وائرل صلاحیت کے لیے بھی اس تکنیک کو ٹٹولا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U-2057
صدر جمہوریہ کا سکریٹریٹ
پریس نوٹ
نئی دلّی ، 9/اکتوبر 2020 / وزیر اعظم کی سفارش پر صدر جمہوریہ ہند نے مرکزی وزیر جناب پیوش گوئل کو اپنی موجودہ وزارت کے ساتھ ساتھ صارفین امور، غذا اور عوامی تقسیم کی وزارت کا اضافی چارج سنبھالنے کی ہدایت کی ہے۔
۔۔۔۔۔۔۔۔۔۔۔۔۔۔

U.NO. 6228
(
صدر جمہوریہ کا سکریٹریٹ
صدر جمہوریہ ہند 26 سے 28 ستمبر تک کرناٹک کا دورہ کریں گے
صدرجمہوریہ ہند محترمہ دروپدی مرمو 26 سے 28 ستمبر 2022 تک کرناٹک کا دورہ کریں گی۔ صدر جمہوریہ کے طور پر یہ کسی بھی ریاست کا ان کا پہلا دورہ ہوگا۔
26 ستمبر 2022 کو صدر جمہوریہ میسور کے چامنڈی ہلز میں میسور دسہرا فیسٹیول کا افتتاح کریں گی۔ اسی دن، وہ ہبلی میں ہبلی دھارواڑ میونسپل کارپوریشن کے زیر اہتمام منعقد کی جانے والی پروقار تقریب ’پورہ سنمانا‘میں شرکت کریں گی۔ وہ دھارواڑ میں انڈین انسٹی ٹیوٹ آف انفارمیشن ٹیکنالوجی، دھارواڑ کے نئے کیمپس کا بھی افتتاح کریں گی۔
27 ستمبر 2022 کو صدر جمہوریہ ہند بنگلور ومیں ہندوستان ایروناٹکس لمیٹڈ کی انٹیگریٹڈ کریوجینک انجن مینوفیکچرنگ سہولت کا افتتاح کریں گی۔ اس موقع پر وہ زونل انسٹی ٹیوٹ آف وائرولوجی  کا ورچوئل انداز میں سنگ بنیاد بھی رکھیں گی۔ اسی دن، صدر جمہوریہ سینٹ جوزف یونیورسٹی کی افتتاحی تقریب میں شرکت کریں گی اور ان کے اعزاز میں حکومت کرناٹک کی طرف سے بنگلورو میں منعقدہ ایک شہری استقبالیہ تقریب میں بھی شرکت کریں گی۔
28 ستمبر 2022 کو صدرجمہوریہ نئی دہلی واپس آئیں گی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
10636
(Visitor Counter : 85
سائنس اور ٹیکنالوجی کی وزارت
ارضیاتی تحقیق سے اسکالروں نے این جی آر ایس ایم میں معاشرے کے لئے جیو سائنس پر تبادلہ خیال کیا
ارضیاتی تحقیق کے اسکالروں نے ایک ویبینار کے ذریعہ چوتھے نیشنل جیو سائسنس ریسرچ کانفرنس میں قدرتی وسائل، پانی کے بندوبست، زلزلے، بارش، آب وہوا میں تبدیلی، قدرتی آفات، پانی کے نظام اور دیگر امور پر توجہ کرنے کے لئے سماج کے واسطے جیو ریسرچ موضوع پر تبادلہ خیال کیا۔ اس اجلاس کا اہتمام ہمالین جیو لوجی دہرہ دون کے واڈیا انسٹی ٹیوٹ نے کیا تھا۔ بھارت سرکار کے سائنس وٹکنالوجی کے ڈپارٹمنٹ کے تحت یہ ایک خود مختار ادارہ ہے۔
سائنس وٹکنالوجی کے محکمہ کے سکریٹری پروفیسر آسوتوش شرما نے جو اس پروگرام میں مہمان خصوصی اور سرپرست تھے، افتتاحی خطاب کیا۔ اپنے اس افتتاحی خطاب میں انہوں نے سول انجینئروں کے لئے ارضیاتی سائنسز، اسپرنگ کی میپنگ جیسے جیو ارضیاتی تحقیق کے مختلف پہلوؤں کے بارے میں اظہار خیال کیا۔ انہوں نے فصل اور پانی کے تعلق سے آب وہوا میں تبدیلی کے مطالعے ، کھیت میں مختلف ٹکنالوجیوں کی کنورجینٹ ، زراعت اور پائیدار ترقی میں شمستی توانائی کے استعمال کے بارے میں بھی اظہار خیال کیا۔
دو دن کا ویبینار پچھلے ہفتے منعقد ہوا تھا، جس میں دنیا بھر کے 20سرکردہ اور ممتاز مقررین کو مدعو کیاگیا تھا۔
ہمالین جیولوجی سے واڈیا انسٹی ٹیوٹ کے گورننگ باڈی کے چیئرمین پروفیسر اشوک ساہنی نے نوجوان اسکالروں کو اس بات کے لئے تحریک دی کہ وہ معاشرے کے فائدے کے لئے تحقیق کا کام انجام دیں۔ ہمالین جیو لوجی کے واڈیا انسٹی ٹیوٹ کے ڈائریکٹر ڈاکٹر کالا چند سین اور انسٹی ٹیوٹ کے سینئر سائنسدانوں نے بھی جیو سائنس تحقیق کے موجودہ رجحانات اور معاشرتی اہمیت پر اپنا پرزنٹیشن پیش کیا۔
این جی آر ایس ایم واڈیا انسٹی ٹیوٹ آف ہمالین جیو لوجی کے ایک ریگولر ایوینٹ کے طور پر 2016 میں شروع ہوا تھا، تاکہ نوجوان محققین اور طلبا کی اس بات کے لئے حوصلہ افزائی کی جاسکے کہ وہ اپنی تحقیق میں دلچسپی کو بہتر بنائیں اور انہیں ایک پلیٹ فارم کرتے ہوئے اس انسٹی ٹیوٹ نے ان نوجوان محققین کی حوصلہ افزائی کی ہے ، جس کے وہ اپنے تحقیقی کام کو ایک دوسرے شیئر کرسکیں اور اپنے نظریات کو ریفائن کرسکیں اور اپنے سینئر سے فیڈ بیک حاصل کرسکیں۔ اس ایوینٹ نے انہیں ممتاز جیو سائنسدانوں کے ساتھ گفتگو کرنےکا موقع فراہم کیا اور جیو سائنس تحقیق میں تازہ ترین رجحانات کو سمجھنے کا بھی موقع فراہم کیا۔
کووڈ-19 جیسی عالمی وبا کی وجہ سے اس سال چوتھا این جی آر ایس ایم ویبینار کے ذریعہ منعقد کیاگیا۔ انسٹی ٹیوٹ آف ہمالین جیو لوجی کا یہ اپنی نوعیت کا پہلا ایوینٹ ہے۔ اس ایوینٹ میں کل 657 اسکالروں نے شرکت کی اور ان سبھی اسکالروں کا تعلق ہندوستان کی مختلف یونیورسٹیوں، اداروں اور دیگر تنظیموں سے تھا۔
...............................................................
م ن، ح ا، ع ر
29-06-2020
U-3594
(Visitor Counter : 119
وزیراعظم کا دفتر
وزیراعظم کی ، این ایس ایس کے جاپان سکریٹری جنرل شیگیرو کیتامورا کے ساتھ ملاقات
نئیدہلی۔25؍نومبر۔نیشنل سکیورٹی سکریٹریٹ  کے جاپان کےسکریٹری جنرل جناب شیگیرو کیتامورا نے آج وزیراعظم جناب نریندر مودی سے ملاقات کی۔
وزیراعظم نے جناب کیتامورا کا ، بھارت کے ان کے پہلے دورے پر خیرمقدم کیا ۔ ان کا یہ دورہ ستمبر 2019 میں عہدہ سنبھالنے کے بعد بھارت کا پہلا دورہ ہے۔ وزیراعظم نے خطے میں امن ، ترقی اور سلامتی کے لئے دونوں ملکوں کے درمیان بڑھتی ہوئی دفاعی شراکت داری کی اہمیت پر زور دیا۔ انہوں نے اعتماد ظاہر کیا کہ بھارت کے قومی سلامتی کے مشیر کے ساتھ جناب کیتامورا کی بات چیت سے دوطرفہ تعاون کے اہم پہلو کو مستحکم بنانے کی راہ ہموار ہوگی۔
وزیراعظم نے ، وزیراعظم ابے کے ساتھ اپنی گرمجوش دوستی کو یاد کیا اور ان کے لئے پیغام دیا کہ وہ اگلے مہینے بھارت جاپان سالانہ سمٹ کیلئے بھارت میں ان کا خیرمقدم کرنے متمنی ہیں۔
۔۔۔۔۔
U-5361
(Visitor Counter : 52
سٹرک ٹرانسپورٹ اور شاہراہوں کی وزارت
سڑک تحفظ کی نگرانی اورنفاذ کے لئے نوٹی فیکیشن
نئی دہلی، 19؍اگست:سڑک ، ٹرانسپورٹ اورشاہراہوں کی وزارت نے 11اگست ، 2021کو سڑک کے تحفظ کی الیکٹرانک نگرانی اورنفاذ سے متعلق نوٹی فیکیشن جی ایس آر 575 ضابطہ 167اے ، جاری کیاہے ۔ ان ضابطوں میں الیکٹرانک نفاذ کے ڈیوائسزکے پلیس منٹ کے لئے تفصیلی پروویژن کی وضاحت کی گئی ہے ۔
ریاستی سرکاروں کو اس بات کو یقینی بناناہوگا کہ الیکٹرانک انفورس ڈیوائسز قومی شاہراہوں اورریاستی شاہراہوں اور 10لاکھ سے زیادہ کی آبادی کے ساتھ بڑے شہروں اور ضابطہ میں دیئے گئے ٹیبل میں اسپیسی فائی کئے گئے شہروں میں ہائی رسک اور ہائی ڈینسٹی کوریڈورمیں لگا ئے گئے ہیں ۔ الیکٹرانک انفورسمنٹ ڈیوائس اس ڈھنگ سے لگائے جائیں گے کہ جو رکاوٹ کا سبب نہ بنے اورٹریفک کے آمدورفت میں رکاوٹ نہ ہو۔
ایک الیکٹرانک انفورسمنٹ ڈیوائس کے فوٹیج ،جس میں مقام ، تاریخ اوروقت کے لئے الیکٹرانکس اسٹامپ ہے ، کو حسب ذیل جرائم کےلئے چالان جاری کرنے کے لئے استعمال کیاجاسکتاہے ۔
- مقررہ رفتارکی حدکے اندرڈرائیونگ نہ کرنا ؛
- غیرمجاز مقام پر گاڑی روکنا یاپارک کرنا 
- ڈرائیوروں اور موٹرسائیکل پرپیچھے بیٹھنے والے سواروں کے لئے حفاظتی اقدامات نہ کرنا ؛
- حفاظتی ہیڈگیئریاہیلمٹ نہ پہننا  ؛
- ریڈلائٹ جمپ کرنا ، اسٹاک کے سائن کی خلاف ورزی کرنا ، ڈرائیونگ کے دوران ہینڈہیلڈ کمیونیکیشنز ڈیوائسزکا استعمال ۔ قانون کے برخلاف دوسری گاڑیوں سے اوورٹیک کرنا یاآگے نکل جانا ، ٹریفک کے مجاز آمدورفت کے خلاف ڈرائیونگ کرنا ، کسی بھی انداز میں گاڑی چلاناجو اس سے بہت پیچھے ہو، ایک قابل اورمحتاط ڈرائیورسے توقع کی جائے اورجہاں یہ ایک محتاط ڈرائیورکے لئے واضح ہوکہ اس طرح ڈرائیونگ کرنا خطرناک ہوگا؛
- ڈرائیونگ گاڑی کس کا وزن زیادہ ہو ،؛
- سیفٹی بیلٹ کے بغیر ڈرائیونگ کرنا  ؛
- موٹرگاڑیوں  ریگولیشن ،2017کے رول 6 کی خلاف ورزی  ؛
- سامان کیرج کو مسافروں کو لے جاتی ہیں ؛
- موٹرگاڑیوں  ریگولیشن ،2017کے رول 36 کی خلاف ورزی
شہری ہوابازی کی وزارت
وزیر اعظم نے اتر پردیش کے جیور میں نوئیڈا انٹرنیشنل گرین فیلڈ ہوائی اڈے کا سنگ بنیاد رکھا
اس منصوبے سے خطے میں صنعتی بنیادی ڈھانچہ کی ہمہ گیر ترقی ہوگی، روزگار کے مواقع وضع ہوں گے اور مینوفیکچرنگ اور برآمدات کی حوصلہ افزائی ہوگی
نئی دہلی،25نومبر 2021: وزیر اعظم جناب نریندر مودی نے آج اتر پردیش کے شہر جیور میں نوئیڈا انٹرنیشنل گرین فیلڈ ہوائی اڈے کا سنگ بنیاد رکھا۔
نوئیڈا بین الاقوامی ہوائی اڈہ، اتر پردیش کے ضلع گوتم بدھ نگر کے یمنا ایکسپریس وے بین لاقوامی اتھارٹی  کے مطلع شدہ علاقے میں، جیور کے مقام پرمیں 1334 ہیکٹر رقبے میں بنانے کا منصوبہ بنایا گیا ہے۔ یہ ہوائی اڈہ دوری کے لحاظ سے، اندرا گاندھی بین الاقوامی ہوائی اڈے سے تقریباً 72 کلومیٹر، نوئیڈا سے تقریباً 52 کلومیٹر، آگرہ سے تقریباً 130 کلومیٹر اور دادری میں ملٹی موڈل لاجسٹک ہب سے تقریباً 90 کلومیٹر کے فاصلے پر تعمیر کیا جائی گا۔
اس پروجیکٹ کو نوئیڈا انٹرنیشنل ایئرپورٹ لمیٹڈ  کے ذریعے لاگو کیا جائے گا، جو کہ مشترکہ پروجیکٹوں کی ایک کمپنی ہے۔ اتر پردیش حکومت کا کمپنی میں 37.5 فیصد کا حصہ ررہے گی۔ دیگر حصہ دارہوں میں نوئیڈا کا- 37.5 فیصد، گریٹر نوئیڈا کا- 12.5 فیصد اور وئی ای آئی ڈی اے کا 12.5 فیصد کاحصہ رہے گا۔
یہ منصوبہ 4 مرحلوں میں مکمل کیا جائے گا۔ رعایتی معاہدے کے مطابق، سالانہ 12 ملین مسافروں کے لیے پہلا مرحلہ 29 ستمبر 2024 تک مقررہ تاریخ سے 1095 دنوں کے اندر اندرمکمل اور آپریشنل ہونا ہے۔
ہوائی اڈہ حکمت عملی کے لحاظ سے تمام سمتوں میں بہترینرسائی کی سڑکوں کے ساتھ واقع ہے۔ ایک جانب گریٹر نوئیڈا کو آگرہ سے منسلک کرنے والا 100 میٹر چوڑا یمنا ایکسپریس وے ہے جبکہ 100 میٹر چوڑا ویسٹرن پیریفرل ایکسپریس وے یمنا ایکسپریس وے سے ہوتا ہوا فارمولا-1 ٹریک پر پلول، مانیسر، غازی آباد، باغپت اور میرٹھ کو منسلک کرتا ہے۔
جیور ہوائی اڈے کے لیے تمام کلیئرنس اور این او سی حاصل کر لیے گئے ہیں۔ زمین کےحصول کا کاممکمل ہو چکا ہے۔ منصوبے کے لیے رعایتی معاہدے پر 7 اکتوبر 2020 کو دستخط کیے گئے تھے اور 10 اگست 2021 کو مالیاتی معمالات کی تکمیل کر لی گئی تھی۔ ہوائی اڈے کی ترقی کے لیے ماسٹر پلان کو منظوری دے دی گئی ہے اور باز آبادکاری اور باز سیٹلمنٹ کی کاراوائیاں بھی مکمل ہو چکی ہے۔
اس منصوبے کے نفاذ سے خطے میں صنعتی بنیادی ڈھانچے کی ہمہ گیر ترقی ہوگی، روزگار کے مواقع وضع ہوں گے اور مینوفیکچرنگ اور برآمدات کی حوصلہ افزائی ہوگی۔ ہوائی اڈہ سیاحت میں تیزی سے پیشرفت کے ساتھ ساتھ ہوائی ٹریفک کے لئےبھی سہولیات فراہم کرے گا۔
وئی ای آئی ڈیاے، حکومت اتر پردیش کے تحت، پروجیکٹ کی ترقی کے لیے، نوڈل محکمہ ہے۔
قبائیلی امور کی وزارت
مرکزی وزیر جناب ارجن منڈا نے پال گھر میں ‘‘ منتھن’’ نامی قبائلی بہبود کی مجلس مذاکرات کا افتتاح کیا
قبائلی بہبود کے لئے جُڑے تمام ادارو ں اور ریاستوں کو ایک منصوبہ تیار کرنے کے لئے مل کر کام کرنا چاہئے: قبائلی امور کے وزیر
قبائلی امور کے مرکزی وزیر جناب ارجن منڈا نے آج مہاراشٹر کے پال گھر میں قبائلی برادریوں کے ارتقا سے متعلق دو روزہ مجلس مذاکرات ‘‘ منتھن’’ کا افتتاح کیا۔ اس موقع پر قبائلی امور کے وزیر مملکت بشویسور ٹو ڈو بھی موجود تھے۔
اس موقع پر جناب منڈا نے گزارش کی کہ قبائلیوں کی بہبودسے جڑے تمام اداروں اور ریاستوں کو ان کی فلاح وبہبود کے لئے ایک منصوبہ تیار کرنے کی خاطر ساتھ مل کر کام کرنا چاہئے ۔ انہوں نے یہ بھی کہا کہ آج کی تاریخ تک درج فہرست قبائل کے عنصر  کے تحت منصوبوں کے نفاذ اور ان کی کارکردگی پر ایک رپورٹ تیار کی جانی چاہئے ۔انہوں نے جانکاری دی کہ ایک طویل غوروفکر کے بعد ایس ٹی سی کی تشکیل کی گئی تھی لہٰذا مختلف ریاستوں میں ا س کی کارکردگی کا جائزہ لینے کی ضرورت ہے۔
مرکزی وزیر نے کہا کہ قومی تعلیمی پالیسی کے تحت علاقائی زبانوں میں قابل ستائش کام کررہی تعلیمی وزارتوں میں ریاستوں کے نمائندگان کو قبائلی امور کی وزارت کی جانب سے کئے جانے والے کام کے دائرہ کار کے فروغ کے لئے ایک پانچ رکنی کمیٹی کی تشکیل میں شامل کیا جانا چاہئے ۔
قبائلی امور کی وزارتوں اور مختلف ریاستوں اور مرکز کے زیر انتظام علاقوں کے چیف سکریٹریز ، ریاستوں کے ڈائریکٹر ز جہاں قبائلی عجائب گھرو ں کا قیام کیا جارہا ہے ، مجلس مذاکرات میں شرکت کررہے ہیں۔
مجلس مذاکرات میں ایک لویہ ماڈل رہائشی اسکول ،فیس کنٹرول اتھارٹی ، گرانٹس محکمہ اورقبائی عجائب گھر کی طرف سے آزادی کا امرت مہوتسو کے تحت انجام دئے جانے والے مختلف پروگراموں پر توجہ مرکوز کی جارہی ہے ۔ ان اداروں کی طرف سے مجاہد آزادی بھگوام برسا منڈا کی سالگرہ پر ‘‘ جن جاتی گورو دو س ’’کا انعقاد بھی شامل ہے ۔اس کے علاوہ درج فہرست قبائل کے عنصر  اور قبائلی آبادی صحت اور تعلیم سے متعلق تبادلہ خیال اس پروگرام کا حصہ ہیں۔
مہاراشٹر کے علاوہ جموںو کشمیر، بہار، چھتیس گڑھ، ہماچل پردیش، مدھیہ پردیش، راجستھان، اتر پردیش، گوا، جھارکھنڈ، مغربی بنگال، منی پور، تریپورہ، گجرات، دادر اور نگر حویلی، آسام، میزورم ، میگھالیہ، اروناچل پردیش، سکم، ناگالینڈ، آندھرا پردیش، تمل ناڈو سے قبائلی بہبود کے محکموں کے نمائندے سمپوزیم میں حصہ لے رہے ہیں۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 220 کروڑ66 لاکھ  ٹیکے لگائے جاچکے ہیں۔
پچھلے 24 گھنٹے میں 659 ٹیکے لگائے گئے
سردست ملک بھرمیں 32,814مریض زیر علاج ہیں
زیر علاج مریضوں کی شرح فی الحال0.07 فیصد ہے
شفایابی کی شرح فی الحال 98.74 فیصد ہے
گذشتہ 24 گھنٹوں میں 3,726 مریض رو بہ صحت ہوئے ہیں، اس طرح شفایاب ہونے والے مریضوں کی کل تعداد بڑھ کر 4,41,92,837
ہوگئی ہے
گزشتہ 24 گھنٹے میں 5,357 نئے معاملے سامنے آئے ہیں
متاثرہ مریضوں کی یومیہ شرح ہے
اسی طرح متاثرہ مریضوں کی ہفتہ واری شرح  ہے
مجموعی طور پر اب تک 92.27 کروڑ ٹیسٹ کئے جاچکے ہیں؛ گذشتہ 24 گھنٹوں میں 1,57,894 ٹیسٹ کئے گئے
پیٹرولیم اور قدرتی گیس کی وزارت
حکومت گولڈن کواڈریلیٹرل نیشنل ہائی وے،ایسٹ-ویسٹ ہائی وے،نارتھ- ساؤتھ ہائی وے اور بڑے کان کنی کلسٹروں میں لیکویفائیڈنیچرل گیس اسٹیشنز کے قیام کی پہل کررہی ہے
نئی دہلی ، 11اگست ، 2021
پٹرولیم اور قدرتی گیس کی وزارت میں وزیر مملکت جناب رامیشور تیلی نے آج راجیہ سبھا میں ایک تحریری جواب میں یہ معلومات دی کہ حکومت ہندوستان میں گولڈن کواڈریلیٹرل قومی شاہراہوں،ایسٹ-ویسٹ ہائی وے،نارتھ –ساؤتھ ہائی وے اور بڑے کان کنی کلسٹروں میں لیکویفائیڈ نیچرل گیس  اسٹیشنز کے قیام کی پہل کررہی ہے۔ اس اقدام کے پہلے مرحلے میں 50ایل این جی اسٹیشنز کے قیام کا منصوبہ ہے،جس سے ایل این جی کو ٹرانسپورٹ ایندھن کے طورپر قائم کرنے میں مدد ملے گی تاکہ مجموعی طورپر ملک کی توانائی کے ذخیرے میں قدرتی گیس کا حصہ بڑھ سکے اور معاشرے کو ماحولیاتی فوائد بھی مل سکیں۔
ش ح ۔ا م۔رب۔
U:7741
(Visitor Counter : 172
وزارت دفاع
قومی اڑان کے لئے ڈپٹی چیف آف دی ایئر اسٹاف کا دورہ
تجرباتی مرکز ایرونوٹکل ڈیولپمنٹ ایجنسی اور ہندوستان ایرونوٹکس لمٹیڈ ، بنگلورو
ڈپٹی چیف آف دی ایئر اسٹاف ایئر مارشل آشوتوش دکشت نے سودیشی جنگی طیارہ پروجیکٹوں کی پیش رفت کا جائزہ لینے کے لئے قومی اُڑان تجرباتی مرکز ایرونوٹکل ڈیولپمنٹ ایجنسی اور ہندوستان ایرونوٹکس لمٹیڈتیجس ڈویژن کا دورہ کیا۔وہ خود ایک ماہر تجرباتی پائلٹ ہیں اور وہ جنگی طیاروں کے فروغ اور تعمیر میں ہندوستانی ایئرفورس کو آتم نربھر بنانے کی کوششو ں کی طرف چلا رہے ہیں۔ دورے کے دوران ایئرمارشل نے ہلکے جنگی طیارےتیجس کے سریز پروڈکشن ٹرینر -01کو اُڑایا، جو اپنی اہلیت کا براہ راست تجربہ حاصل کرنے کے لئے حتمی ترقیاتی تجرباتی اُڑانوں سے گزر رہا ہے۔آئی اے ایف موجودہ وقت میں ایل سی اے ایم کے 1طیارے کو آپریٹ کررہا ہے اور اس کے پاس 83ایل سی اے ایم کے 1 اے طیارے کا آرڈر زیر التوا ہے۔
تیجس ڈویژن کے دورے کے دوران ، ایچ اے ایل ٹیم ڈی سی اے ایس کو ٹرینر ایئرکرافٹ کی تیاری کی صورتحال اور ایل سی اے ایم کے 1اے کی ڈیلیوری کے منصوبے کے بارے میں معلومات دی۔گھریلو جنگی طیاروں کی تیاری کی صورتحال کا جائزہ لینے کے لئے ڈی سی اے ایس ہلکے جنگی ہیلی کاپٹر پرچنڈ پروڈکشن لائن کا بھی دورہ کریں گے۔ آئی اے ایف کے لئے 10ایل سی ایچ لمٹیڈسریز پروڈکشن طیاروں کی ڈیلیوری مکمل ہونے والی ہے اور انڈین فورس اور ہندوستانی بحریہ کے لئے 145سریز پروڈکشن ایل سی ایچ کے آرڈر کو پورا کرنے کے لئے سریز پروڈکشن ایئرکرافٹ کا پروڈکشن جلد ہی شروع ہونے کا امکان ہے۔